section_heading: Kina nikad ne spava
paragraph_text: Producentica i umjetnica Antonija Putić u Kini je provela više od tri godine. Očarana dalekoistočnom kulturom i načinom življenja, piše o svojim doživljajima i neobičnim mjestima koja je posjetila, okusima koje je isprobala i receptima koje je na Dalekom istoku prikupila te pripremila. Tekstove objavljuje na stranici http://antonijaputic.com Uz objave u tiskanim medijima i portalima, gostovanja na radijskim stanicama, Antonija vodi i Facebook stranicu na kojoj možete saznati mnogobrojne zanimljivosti o nevjerojatnom životu Kine. Objavila je više od 200 tekstova u digitalnim i tiskanim medijima. Stalni je kolumnist za novine Bjelovarski list (od 2014.), portal Putoholičari, Zvono i Putopisi. Povremeno objavljuje tekstove i u drugim medijima. Tekstove objavljuje i na kineskome jeziku u kineskim medijima.